PMIndiaData/PMIndiaSum huggingface dataset:
ভারতীয় ডাক সেবার ক্যাডার রিভিউয়ের প্রস্তাবে কেন্দ্রীয় মন্ত্রিসভার সম্মতি

ভারতীয় ডাক সেবার (ইন্ডিয়ান পোস্টাল সার্ভিস) ‘ক্যাডার রিভিউ’-এর প্রস্তাবটি কর্মপরবর্তী অনুমোদন লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে আজ অনুষ্ঠিত হয় মন্ত্রিসভার বৈঠক। এই ক্যাডার রিভিউয়ের ফলে কাজের চাহিদা অনুযায়ী সদর দপ্তর এবং অন্যান্য শাখাগুলিতে বিভিন্ন পদে নিয়োগ ও পদোন্নতির বিষয়টিকে আরও সংহত করে তোলা সম্ভব হবে ডাকবিভাগের পক্ষে। এর সুবাদে একদিকে যেমন গ্রাহকদের চাহিদা মেটানো যাবে কার্যকরভাবে, অন্যদিকে তেমনই পদোন্নতির ক্ষেত্রে বহুদিন ধরে যে অচলাবস্থা চলছিল তাও দূর করা সম্ভব হবে। এর ফলে, সার্বিকভাবে কাজের সুযোগ ও পরিবেশ বৃদ্ধি পাবে ভারতীয় ডাক সেবার আধিকারিকদের। /
নেপালের লুম্বিনীতে বুদ্ধ জয়ন্তী উদযাপন অনুষ্ঠান

নতুন দিল্লি, ১৬ মে, ২০২২ প্রধানমন্ত্রী শ্রী নরেন্দ্র মোদী নেপালের লুম্বিনীতে ইন্টারন্যাশনাল কনভেনশন সেন্টার অ্যান্ড মেডিটেশন হলে ২৫৬৬তম বুদ্ধ জয়ন্তী উদযাপন অনুষ্ঠানে যোগ দেন। তাঁর সঙ্গে নেপালের প্রধানমন্ত্রী শের বাহাদুর দেউবা ও তাঁর পত্নী আর্জু রানা দেউবা উপস্থিত ছিলেন। এই অনুষ্ঠানে সেদেশের সংস্কৃতি, পর্যটন ও অসামরিক বিমান পরিবহণ তথা লুম্বিনী ডেভলপমেন্ট ট্রাস্টের সভাপতি মিঃ প্রেম বাহাদুর আলে, লুম্বিনীর মুখ্যমন্ত্রী কুল প্রসাদ কে সি, শ্রদ্ধেয় মেত্তেয়া শাক্য পুত্তা সহ নেপাল সরকারের বেশ কয়েকজন মন্ত্রী ও বিশিষ্ট ব্যক্তিরা উপস্থিত ছিলেন। দুই দেশের প্রধানমন্ত্রী এই অনুষ্ঠান উদযাপন উপলক্ষে এক সমাবেশে ভাষণ দেন। প্রায় আড়াই হাজার ব্যক্তি সমাবেশে উপস্থিত ছিলেন। বহু বৌদ্ধ সন্ন্যাসী, পন্ডিত ও আন্তর্জাতিক প্রতিনিধিরাও এই অনুষ্ঠানে যোগ দেন। /
অসময়ের ঝড়বৃষ্টিতে গুজরাটে জীবনহানির ঘটনা ঘটায় প্রধানমন্ত্রীর শোক প্রকাশ

অসময়ের ঝড়বৃষ্টিতে গুজরাটের বিভিন্ন প্রান্তে জীবনহানির ঘটনা ঘটায় প্রধানমন্ত্রী শ্রী নরেন্দ্র মোদী শোক প্রকাশ করেছেন। এক বার্তায় তিনি বলেছেন, “গুজরাটের বিভিন্ন এলাকায় অসময়ের ঝড়বৃষ্টিতে জীবনহানির ঘটনায় আমি চিন্তিত। শোক সন্তপ্ত পরিবারগুলির জন্য আমি ব্যথিত! প্রশাসন পরিস্থিতির ওপর কড়া নজর রাখছে। ক্ষতিগ্রস্তদের সব রকম সহায়তা দেওয়া হবে”। এই প্রেক্ষিতে প্রধানমন্ত্রী জাতীয় ত্রাণ তহবিল থেকে নিহত ব্যক্তিদের নিকটাত্মীয়দের ২ লক্ষ টাকা এবং আহতদের জন্য ৫০ হাজার টাকা করে অর্থ মঞ্জুর করেছেন।
প্রধানমন্ত্রী শ্রী নরেন্দ্র মোদী আগামীকাল এনএইচআরসি প্রতিষ্ঠার রজত জয়ন্তী সমারোহ অনুষ্ঠানে যোগ দেবেন

প্রধানমন্ত্রী শ্রী নরেন্দ্র মোদী আগামীকাল (১২ অক্টোবর) জাতীয় মানবাধিকার কমিশন বা এনএইচআরসি প্রতিষ্ঠার রজত জয়ন্তী সমারোহ অনুষ্ঠানে যোগ দেবেন। এই উপলক্ষ্যে প্রধানমন্ত্রী একটি স্মারক ডাকটিকিট এবং স্পেশাল কভারের উদ্বোধন করবেন। কমিশনের ওয়েবসাইটের নতুন সংস্করনেরও সূচনা করবেন তিনি। নতুন এই ওয়েবসাইটটি ব্যবহারকারিদের কাছে আরো বেশি ব্যবহারের উপযোগী হয়ে উঠবে। শ্রী মোদী এক জনসভাতেও ভাষন দেবেন।
বাণিজ্য সহজতার পরিবেশ নিয়ে আয়োজিত অনুষ্ঠানে প্রধানমন্ত্রীর ভাষণ

শ্রীমতি ক্রিস্টালিনা জর্জিয়েভা,বিশ্বব্যাংকের সি.ই.ও.; মন্ত্রী পরিষদে আমার সহকর্মীরা; বরিষ্ঠ আধিকারিকগণ, বাণিজ্য-প্রধানগণ; ভদ্রমহিলা ও ভদ্রমহোদয়গণ! আজ গুরু পরবের পবিত্র দিন| গুরু নানক দেবজি’র পুণ্য স্মরণ দেশের একতা,সত্যনিষ্ঠতা ও সত্যপূর্ণ জীবনের জন্য প্রেরণা প্রদান করে| দু’বছর পর গুরু নানকদেবজি’র ৫৫০ তম আবির্ভাব পর্ব উদযাপন করার এক সুযোগ গোটা মানব জাতি পেতে যাচ্ছে|এই জগদগুরুকে প্রণাম করে আমি আপনাদের সবাইকে শুভকামনা জানাচ্ছি| আজ আমি এখানে থাকতে পেরে বিশেষভাবে আনন্দিত হয়েছি| আমি এখানে উদযাপনের একউপযুক্ত পরিবেশ উপলব্ধি করছি| বিশ্বব্যাঙ্ক বাণিজ্য সহজতার পরিবেশের উন্নয়নেরক্ষেত্রে আমাদের অসাধারণ কাজের স্বীকৃতি দিয়েছে| বাণিজ্য করার রেংকিং-এর ক্ষেত্রেআমরা এখন প্রথম সারির একশোটি দেশের মধ্যে রয়েছি| তিন বছরের এই স্বল্প সময়ের মধ্যেইআমরা বিয়াল্লিশ রেংক এগিয়ে যেতে সমর্থ হয়েছি| এই আনন্দময় অনুষ্ঠানে আমাদের সঙ্গে উপস্থিত থাকার জন্য আমি শ্রীমতি ক্রিস্টালিনাজর্জিয়েভাকে ধন্যবাদ জ্ঞাপন করছি| সমাজ ও অর্থনীতির লাভের জন্য সংস্কার প্রক্রিয়াগ্রহণকারী দেশগুলোকে উত্সাহ প্রদানের জন্য বিশ্বব্যাংকের প্রতিশ্রুতি এর মধ্য দিয়েস্পষ্টরূপে প্রতীয়মান হচ্ছে| আগামী দিনগুলোতে আরও ভালো করার জন্য তাঁর এই উপস্থিতিআমাদের সবাইকে উদ্বুদ্ধ করবে| গত তিন বছর ধরে আমি দেশীয় ও বিদেশি বিনিয়োগকারীদের বারবার বলে আসছি যে, আমরাভারতে ‘বাণিজ্য সহজতার পরিবেশ’ উন্নয়নে আন্তরিক প্রচেষ্টা করে চলেছি| আর বন্ধুগণ! ভারত সেই কথাকে কাজে পরিণত করে দেখিয়েছে| এ বছর এই রেংকিং-এর মধ্যে ভারতের অগ্রগতিই সবচেয়ে বেশি| ভারত প্রধানসংস্কারকদের মধ্যে একটি দেশ হিসেবে চিহ্নিত হয়েছে| এই উদ্যোগে শামিল সবাইকে আমিঅভিনন্দন জানাচ্ছি| আপনারা দেশকে গর্বিত করেছেন| এই উন্নতি বিশেষ গুরুত্বপূর্ণ:
নবরাত্রির শুভক্ষণে দেশবাসীকে শুভেচ্ছা ও অভিনন্দন প্রধানমন্ত্রীর

নয়াদিল্লি, ২৬ সেপ্টেম্বর, ২০২২ নবরাত্রি উপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। নবরাত্রির সূচনায় দেবী শৈলপুত্রীর কাছে প্রার্থনা জানিয়েছেন তিনি। দেবীর কৃপায় সকলের সুখ, স্বাস্থ্য ও সৌভাগ্যও কামনা করেছেন তিনি। একগুচ্ছ ট্যুইট বার্তায় প্রধানমন্ত্রী বলেছেন – “শক্তি উপাসনার মাহেন্দ্রক্ষণ নবরাত্রি উপলক্ষে আপনাদের সকলকে জানাই অনেক অনেক শুভেচ্ছা। আস্থা ও বিশ্বাসের এই উৎসবের মুহূর্তে সকলের জীবনে নতুন শক্তি ও উৎসাহ সঞ্চারিত হোক – এই কামনা জানাই। জয় মাতাদি!” “वन्दे वाञ्छितलाभाय चन्द्रार्धकृतशेखराम्‌। वृषारूढां शूलधरां शैलपुत्रीं यशस्विनीम्‌ ।।” “দেবী শৈলপুত্রীর আরাধনার সঙ্গে সঙ্গেই আজ থেকে শুভ সূচনা হল নবরাত্রির। তাঁর কৃপায় সকলের জীবন সুখ, স্বাস্থ্য ও সৌভাগ্যপূর্ণ হয়ে উঠুক – এই কামনা জানাই।”
শিক্ষাও সংকটজনক পরিস্থিতি সম্পর্কে তাঁদের মতামত ও চিন্তাভাবনার কথা প্রধানমন্ত্রীরকাছে পেশ করলেন কেন্দ্রীয় সচিবদের দুটি দল

কেন্দ্রীয়সচিবদের দুটি দল সম্প্রতি শিক্ষা ও সংকটজনক পরিস্থিতি সম্পর্কে তাঁদের মতামত ওচিন্তাভাবনার কথা উপস্থাপিত করেন প্রধানমন্ত্রী শ্রী নরেন্দ্র মোদীর কাছে। এই নিয়েপ্রশাসন ও পরিচালন সম্পর্কিত বিভিন্ন বিষয়ের ওপর মোট ৯টি উপস্থাপনা পেশ করা হলপ্রধানমন্ত্রীর কাছে। কেন্দ্রীয়সচিবদের এই উপস্থাপনাকালে প্রধানমন্ত্রী বিশেষ জোর দিয়ে বলেন যে, নতুন নতুনচিন্তাভাবনাকে স্বাগত জানাতে কেন্দ্রীয় সরকার সর্বদাই প্রস্তুত। সার্বিকভাবেতাঁদের মতামত ও চিন্তাভাবনার কথা পেশ করার জন্য কেন্দ্রীয় সচিবদের আহ্বান জানানতিনি। সেই সঙ্গে, এই সমস্ত মতামত, পরামর্শ ও চিন্তাভাবানার রূপায়ণ যাতে সফল হয়েউঠতে পারে তা নিশ্চিত করারও তিনি পরামর্শ দেন। এই উপলক্ষেপ্রধানমন্ত্রীর সঙ্গে উপস্থিত ছিলেন বিভিন্ন দপ্তরের কেন্দ্রীয় মন্ত্রী এবং নীতিআয়োগের আধিকারিকরা।
কোভিড-১৯এর ওপর আন্তর্জাতিক শীর্ষ সম্মেলনে প্রধানমন্ত্রীর বক্তব্য: মহামারীর অবসানে এবং ভবিষ্যতের প্রস্তুতি হিসেবে উন্নত স্বাস্থ্য নিরাপত্তা ব্যবস্থা গড়ে তুলতে হবে

নয়াদিল্লী, ২২ সেপ্টেম্বর, ২০২১ সুধীবৃন্দ, কোভিড-১৯ মহামারী সারা বিশ্বে এক অভূতপূর্ব বিঘ্ন ঘটিয়েছে। এই মহামারী এখনও শেষ হয়নি। পৃথিবীর বেশিরভাগ অংশেই টিকাকরণ হয়নি। আর তাই রাষ্ট্রপতি বাইডেনের উদ্যোগটি অত্যন্ত সময়োচিত এবং আমি একে স্বাগত জানাই। সুধীবৃন্দ, ভারত মানব জাতিকে একটি পরিবার হিসেবে বিবেচনা করে। ভারতের ওষুধ শিল্প স্বল্প মূল্যের বিভিন্ন নমুনা পরীক্ষার কিট, ওষুধ, চিকিৎসার কাজে ব্যবহৃত সরঞ্জাম এবং পিপিই কিট উৎপাদন করেছে। এগুলি উন্নয়নশীল রাষ্ট্রগুলিতে স্বল্পমূল্যে পাঠানো হয়েছে। আর আমরা ১৫০টির বেশি দেশে ওষুধ এবং চিকিৎসার কাজে ব্যবহৃত সরঞ্জাম পাঠিয়েছি। জরুরি পরিস্থিতির জন্য ব্যবহারের অনুমতি দেওয়া হয়েছে এ ধরণের দুটি টিকা ভারত উদ্ভাবন করেছে। এর মধ্যে একটি বিশ্বের প্রথম ডিএনএ ভিত্তিক টিকা। বিভিন্ন ওষুধ উৎপাদনের জন্য নানা ভারতীয় সংস্থা যুক্ত হয়েছে। এ বছরের শুরুতে আমরা ৯৫টি দেশে ও রাষ্ট্রসংঘের শান্তিরক্ষী বাহিনীকে আমাদের টিকা পাঠিয়েছি। আমাদের দেশে যখন করোনার দ্বিতীয় ঢেউ আছড়ে পরেছিল তখন একটি পরিবার হিসেবে সারা বিশ্ব ভারতের এসে দাঁড়ায়। ভারতের প্রতি সহযোগিতা এবং সহমর্মিতা দেখানোর জন্য আমি আপনাদের সকলকে ধন্যবাদ জানাই। সুধীবৃন্দ, ভারতে বিশ্বের বৃহত্তম টিকাকরণ অভিযান চলছে। সম্প্রতি আমরা একদিনে আড়াই কোটি মানুষকে টিকা দিয়েছি। তৃণমূল স্তরে আমাদের স্বাস্থ্যকর্মীরা ৮০ কোটির বেশি টিকার ডোজ দিয়েছেন। ২০ কোটির বেশি ভারতীয় টিকার দুটি ডোজই পেয়েছেন। আমরা কোউইন নামে একটি ডিজিটাল প্ল্যাটফর্ম উদ্ভাবন করেছি। এই প্ল্যাটফর্মের কারণে টিকাকরণের কাজে সুবিধা হচ্ছে। সকলের মধ্যে ভাগ করে নেওয়ার মানসিকতার জন্য ভারত কোউইন এবং বিভিন্ন ডিজিটাল প্ল্যাটফর্মকে বিনামূল্যে ব্যবহারের জন্য ওপেন সোর্স সফ্টওয়্যার হিসেবে তৈরি করেছে। সুধীবৃন্দ, ভারতে নতুন নতুন টিকা উদ্ভাবন হচ্ছে, আমরা যেসব টিকাগুলি রয়েছে সেগুলির উৎপাদনও বাড়াচ্ছি। আমাদের উৎপাদন বৃদ্ধি পাওয়ায় আমরা বিভিন্ন দেশে টিকা সরবরাহ আবারও শুরু করবো। এর জন্য কাঁচামালের সরবরাহ শৃঙ্খল মুক্ত রাখা প্রয়োজন। আমাদের কোয়াড সঙ্গীদের সঙ্গে আমরা এশীয় প্রশান্ত মহাসাগরীয় অঞ্চলের জন্য টিকা উৎপাদনের ক্ষমতা বৃদ্ধি করছি। কোউইন টিকা, নমুনা পরীক্ষার কিট ও ওষুধের জন্য ভারত এবং দক্ষিণ আফ্রিকা বিশ্ব বাণিজ্য সংস্থায় ‘ট্রিপস’এর ছাড় দেওয়ার প্রস্তাব করেছে। এর ফলে মহামারীর বিরুদ্ধে লড়াই আরও গতি পাবে। আমাদের মহামারীর ফলে আর্থিক প্রভাবের বিষয়টির দিকেও গুরুত্ব দিতে হবে। আর তাই আন্তর্জাতিক পর্যায়ে যাতায়াত আরও সহজ করে তুলতে হবে, এই কারণে টিকার শংসাপত্রের পারস্পরিক স্বীকৃতি দানের প্রয়োজন। সুধীবৃন্দ, আরও একবার আমি রাষ্ট্রপতি বাইডেনের পরিকল্পনা এবং এই শীর্ষ সম্মেলনের উদ্দেশ্যকে স্বাগত জানাই। ভারত সারা বিশ্বের সঙ্গে এই মহামারীর অবসান ঘটাতে একযোগে কাজ করতে প্রস্তুত। ধন্যবাদ। অনেক অনেক ধন্যবাদ।
ভারত – নেদারল্যান্ডের ভার্চুয়াল শীর্ষ সম্মেলন

নতুন দিল্লি, ৯ই এপ্রিল, ২০২১ প্রধানমন্ত্রী শ্রী নরেন্দ্র মোদী , আজ নেদারল্যান্ডসের প্রধানমন্ত্রী ঢের মার্ক রুট্টের সঙ্গে ভার্চুয়াল শীর্ষ সম্মেলন করেছেন।প্রধানমন্ত্রী রুট্টের মার্চে সংসদীয় নির্বাচনে জয়লাভের পর এই শীর্ষ সম্মেলন অনুষ্ঠিত হল। পর পর চারবার প্রধানমন্ত্রী হওয়ায়, শ্রী মোদী ঢের রুট্টেকে অভিনন্দন জানান। গণতন্ত্র, আইনের শাসন , মানবাধিকারকে সম্মান জানানো এবং ঐতিহাসিক বন্ধনের ওপর ভিত্তি করে ভারত ও নেদারল্যান্ডসের মধ্যে দৃঢ় সহযোগিতামূলক বন্ধুত্বপূর্ণ সম্পর্ক গড়ে উঠেছে। সম্মেলনে উভয় নেতা দ্বিপাক্ষিক অংশীদারিত্ব নিয়ে পর্যালোচনা করেছেন এবং ব্যবসা – বাণিজ্য ও অর্থনীতি, জল ব্যবস্থাপনা, কৃষি, স্মার্ট সিটি, বিজ্ঞান ও প্রযুক্তি, স্বাস্থ্য পরিষেবা এবং মহাকাশের মতো ক্ষেত্রে কিভাবে পারস্পরিক সহযোগিতা বৃদ্ধি করা যায়, তা নিয়ে বৈঠকে আলোচনা হয়েছে। জল সংক্রান্ত বিষয়ে ভারত – ডাচ সহযোগিতা আরো নিবিড় করার জন্য জলের উপর কৌশলগত অংশীদারিত্ব গড়ে তুলতে দুই প্রধানমন্ত্রী একমত হয়েছেন। এর জন্য যৌথ কর্মীগোষ্ঠীকে মন্ত্রী পর্যায়ে উন্নীত করা হবে। উভয় নেতা জলবায়ু পরিবর্তন, সন্ত্রাসবাদ মোকাবিলা এবং কোভিড – ১৯ মহামারির মতো আন্তর্জাতিক সমস্যা ও আঞ্চলিক বিভিন্ন বিষয় নিয়ে মত বিনিময় করেছেন। ভারত – প্রশান্ত মহাসাগরীয় অঞ্চলে সহযোগিতা, স্থিতিশীল সরবরাহ শৃঙ্খল এবং আন্তর্জাতিক ডিজিটাল প্রশাসনের মতো বিষয়ে দুই পক্ষ একযোগে কাজ করার সিদ্ধান্ত নিয়েছে। প্রধানমন্ত্রী, আন্তর্জাতিক সৌরজোট এবং কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচারে নেদারল্যান্ডসের সমর্থনের জন্য ধন্যবাদ জানিয়েছেন। নেদারল্যান্ডসের ভারত – প্রশান্ত মহাসাগরীয় অঞ্চল নীতিকে তিনি স্বাগত জানান। ২০২৩ সালে জি-২০ গোষ্ঠীর সভাপতি হিসেবে ভারত, দায়িত্ব গ্রহণ করার পর নেদারল্যান্স সব ধরণের সহযোগিতার আশ্বাস দিয়েছে। উভয় নেতা আন্তর্জাতিক শান্তি, স্থিতাবস্থা এবং সমৃদ্ধির জন্য নিয়মভিত্তিক বহুপাক্ষিক নীতি মেনে চলার ক্ষেত্রে তাদের অঙ্গীকার জানিয়েছে। মে মাসে পর্তুগালের পোর্তোতে ভারত – ইউরোপীয় ইউনিয়ন নেতৃবৃন্দের বৈঠক যাতে সফল হয়, দুই দেশই সেই বিষয়ে একযোগে কাজ করবে।
ইজ্রায়েলের প্রধানমন্ত্রীর সঙ্গে প্রধানমন্ত্রীর টেলিফোনে কথা

প্রধানমন্ত্রী শ্রী নরেন্দ্র মোদী আজ ইজ্রায়েলের প্রধানমন্ত্রী মিঃ বেঞ্জামিন নেতানিয়াহুর সঙ্গে টেলিফোনে কথা বলেন। দুই নেতা কোভিড-১৯ মহামারীর ফলে তাঁদের দেশে উদ্ভূত পরিস্থিতি নিয়ে আলোচনা করেন। এই মহামারীর বিরুদ্ধে লড়াইতে ভারত ও ইজ্রায়েল ওষুধের সরবরাহ, উন্নত প্রযুক্তির ব্যবহার সহ নানা বিষয়ে একযোগে কাজ করার সম্ভাব্য নানা দিক নিয়ে দুই নেতা কথা বলেন। সম্মিলিত প্রচেষ্টা গড়ে তুলতে তাঁরা আলোচনার উপর জোর দেন। আধুনিক সভ্যতার ইতিহাসে কোভিড-১৯ মহামারী একটি গুরুত্বপূর্ণ অধ্যায় বলে প্রধানমন্ত্রীর সঙ্গে মিঃ নেতানিয়াহু একমত হন। সার্বিকভাবে মানবতার স্বার্থে বিশ্বায়নের নতুন দিশায় কাজ করার জন্য তিনি আগ্রহ প্রকাশ করেন।
গুরুদ্বার বের সাহিবে প্রধানমন্ত্রীর শ্রদ্ধাজ্ঞাপন

প্রধানমন্ত্রী শ্রী নরেন্দ্র মোদী সুলতানপুর লোধির গুরুদ্বার বের সাহিবেআজ শ্রদ্ধা নিবেদন করেন। তাঁর সঙ্গে ছিলেন কেন্দ্রীয় খাদ্য প্রক্রিয়াকরণমন্ত্রী শ্রীমতী হরসিমরাত কউর বাদল, পাঞ্জাবের রাজ্যপাল শ্রী ভি পি সিংবাদনোরে ও পাঞ্জাবের মুখ্যমন্ত্রী ক্যাপ্টেন অমরিন্দর সিং। প্রধানমন্ত্রী গুরুদ্বারের মূল চত্বরে প্রার্থনায় অংশ নেন ও গ্রন্থীরাতাঁকে শাল উপহার দেন। এরপর, প্রধানমন্ত্রী ঐ চত্বরটি ঘুরে দেখেন ও যে কুলগাছের নিচে শ্রী গুরু নানক দেবজি ১৪ বছর সাধনা করেছিলেন, সেখানে যান। সফর শেষে প্রধানমন্ত্রী ডেরা বাবা নানকের উদ্দেশ্যে রওনা দেন। সেখানেতিনি কর্তারপুরের উদ্দেশ্যে পূণ্যার্থীদের জন্য নির্মিত যাত্রীপ্রতীক্ষালয়ের উদ্বোধন ও প্রথম জাঠার যাত্রার সূচনা করবেন। /
মহেশ নবমী উপলক্ষ্যে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী মহেশ নবমী উপলক্ষ্যে জনগণকে শুভেচ্ছা জানিয়েছেন। তাঁর শুভেচ্ছা বার্তায় প্রধানমন্ত্রী বলেন, “ মহেশ নবমীর এই পবিত্র তিথিতে আমি আপনাদের সকলকে শুভেচ্ছা জানাচ্ছি। এই উৎসব আমাকে জনকল্যানে নিয়োজিত থাকতে প্রেরণা দেয়। দেবাদিদেব মহাদেব ও মাতা পার্বতীর কাছে আমার প্রার্থনা , সমস্ত দেশবাসীর প্রতি তাঁদের কৃপা বর্ষিত হোক।“
গুজরাটে গো-খাদ্য প্রকল্পের উদ্বোধন করলেন প্রধানমন্ত্রী, সূচনা করলেন জল সরবরাহ কর্মসূচিরও

দক্ষিণ গুজরাটের বাজিপুরায় আজ ‘সুমুল’-এর গবাদি পশুর খাদ্য প্রকল্পের উদ্বোধন করেনপ্রধানমন্ত্রী শ্রী নরেন্দ্র মোদী। তিনটি জলসেচ প্রকল্পেরও আজ তিনি শিলান্যাস করেনএবং পানীয় জল কর্মসূচির সূচনা করেন তাপি জেলার ভিয়ারা শহরের জন্য। এইউপলক্ষে এক বিশাল জনসমাবেশে ভাষণদানকালে প্রধানমন্ত্রী অতীতের স্মৃতিচারণ প্রসঙ্গেবলেন যে দীর্ঘদিন তিনি এই অঞ্চলটিতে কাজ করে এসেছেন। ‘সুমুল’ অর্থাৎ, সুরাট জেলাসমবায় দুগ্ধ উৎপাদক ইউনিয়ন লিমিটেড নিকটবর্তী অঞ্চলগুলির বেশ কিছু মানুষের ক্ষমতায়নেরকাজে এগিয়ে এসেছে। উম্বারগাঁও থেকে আম্বাচি পর্যন্ত এলাকাটির আমূল পরিবর্তন ঘটেছে।এর ফলে উপকৃত হয়েছেন গুজরাটের আদিবাসী সম্প্রদায়ের মানুষরা। ‘সুমুল’ থেকে যেরকমইতিবাচক ফল পাওয়া গেছেসেরকমই সাফল্য অর্জন করা সম্ভব যদি ‘সহকার’ (সমবায়) এবং ‘সরকার’(প্রশাসন)একযোগে কাজ করে যায়।প্রধানমন্ত্রীর মতে, কৃষক এবং দুগ্ধোৎপাদন কেন্দ্রগুলি যদিপরস্পরের সঙ্গে সহযোগিতার মধ্য দিয়ে কাজ করে, তবে তার সাফল্য তুলে ধরার সুযোগ ঘটে‘সুমুল’-এর। শ্রীমোদী বলেন, তাপি হল গুজরাটের নতুন জেলাগুলির অন্যতম। এই জেলার উল্লেখযোগ্য অগ্রগতিলক্ষ্য করে তিনি বিশেষভাবে আনন্দিত। কৃষিক্ষেত্রেমূল্য সংযোজনের আহ্বান জানান প্রধানমন্ত্রী। তিনি বিশেষ জোর দেন মাথাপিছু দুধউৎপাদনের ওপরও। /.
প্রধানমন্ত্রী ভারতের কোভিড-১৯ মোকাবিলার বিষয়টি পর্যালোচনা করেছেন

প্রধানমন্ত্রী শ্রী নরেন্দ্র মোদী আজ প্রবীণ মন্ত্রী ও আধিকারিকদের সঙ্গে এক বৈঠকে ভারতের কোভিড-১৯ মোকাবিলা জনিত পরিস্থিতি বিস্তারিতভাবে পর্যালোচনা করেছেন। কোভিড মহামারীর প্রেক্ষিতে জাতীয় স্তরে বর্তমান পরিস্থিতি এবং অতিমারী মোকাবিলায় কি কি ব্যবস্থা নেওয়া হয়েছে তা নিয়ে বিস্তারিত আলোচনা হয়। বিশেষ করে দিল্লি সহ বিভিন্ন রাজ্য ও কেন্দ্রশাসিত অঞ্চলের পরিস্থিতি নিয়ে বৈঠকে আলোচনা হয়েছে। কেন্দ্রীয় স্বরাষ্ট্র মন্ত্রী, স্বাস্থ্যমন্ত্রী, প্রধানমন্ত্রীর প্রধান সচিব, ক্যাবিনেট সচিব, স্বাস্থ্য সচিব, আইসিএমআর-এর মহানির্দেশক সহ বিভিন্ন ক্ষমতাপ্রাপ্ত গোষ্ঠীর সদস্যরা এই বৈঠকে যোগ দেন। চিকিৎসা ক্ষেত্রে জরুরি পরিস্থিতিতে প্রয়োজনীয় ব্যবস্থা গ্রহণের ক্ষমতাপ্রাপ্ত গোষ্ঠীর আহ্বায়ক এবং নীতি আয়োগের সদস্য ডঃ বিনোদ পাল কোভিড-১৯-এর বর্তমান ও আগামীদিনে সম্ভাব্য পরিস্থিতি নিয়ে তার বক্তব্য পেশ করেন। দেখা যাচ্ছে, মোট সংক্রমিত ব্যক্তির দুই-তৃতীয়াংশ পাঁচটি রাজ্যের বড় বড় শহরের বাসিন্দা। বড় শহরগুলি সহ বিভিন্ন জায়গায় যে সঙ্কট দেখা দিচ্ছে, তা নিয়ে বৈঠকে আলোচনা হয়। এছাড়াও, যেসব এলাকায় সংক্রমণ দ্রুত হারে হচ্ছে, সেখানে সংক্রমণের পরীক্ষা, হাসপাতালের বেড সহ চিকিৎসা পরিষেবার ব্যবস্থাপনা নিয়ে বৈঠকে আলোচনা হয়েছে। বিভিন্ন শহর এবং জেলা সম্পর্কে ক্ষমতাপ্রাপ্ত গোষ্ঠীর সুনির্দিষ্ট পরামর্শগুলি নিয়ে আলোচনা করেন প্রধানমন্ত্রী। তিনি স্বাস্থ্য দপ্তরের আধিকারিকদের, রাজ্য এবং কেন্দ্রশাসিত অঞ্চলগুলির সঙ্গে জরুরি ভিত্তিতে এই বিষয়গুলি নিয়ে আলোচনার নির্দেশ দেন। আসন্ন বর্ষা মরশুমের জন্য পরিস্থিতির মোকাবিলায় যথাযথ ব্যবস্থা গ্রহণেরও তিনি পরামর্শ দেন। রাজধানী দিল্লিতে কোভিড-১৯-এর বর্তমান এবং সম্ভাব্য পরিস্থিতি নিয়ে বৈঠকে আলোচনা হয়েছে। আগামী দু’মাসের সম্ভাব্য পরিস্থিতি মোকাবিলার জন্য প্রধানমন্ত্রী, কেন্দ্রীয় স্বরাষ্ট্র মন্ত্রী এবং স্বাস্থ্য মন্ত্রীকে জাতীয় রাজধানী অঞ্চল দিল্লির উপ-রাজ্যপাল, মুখ্যমন্ত্রী সহ কেন্দ্র, দিল্লি সরকার এবং দিল্লির পুরসভাগুলির আধিকারিকদের নিয়ে একটি বৈঠক করার পরামর্শ দেন౼ যে বৈঠকে কোভিড-১৯-এর সংক্রমণের হার বৃদ্ধির ফলে উদ্ভূত চ্যালেঞ্জ নিয়ে আলোচনা করা হবে। বিভিন্ন রাজ্য, জেলা এবং শহর এই মহামারী নিয়ন্ত্রণে সফলভাবে যেসব পদক্ষেপ গ্রহণ করেছে, বৈঠকে তার প্রশংসা করা হয়। এই সাফল্য এবং পদক্ষপগুলি বিভিন্ন সঙ্কট মোকাবিলায় অন্যদের কাছে অনুপ্রেরণার উৎস হয়ে থাকবে।
নাগাল্যাণ্ডের প্রতিষ্ঠা দিবসে রাজ্যের জনগণের প্রতি প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী নাগাল্যান্ডের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। প্রধানমন্ত্রী তাঁর শুভেচ্ছাবার্তায় বলেন, রাজ্যের প্রতিষ্ঠা দিবসে নাগাল্যান্ডের ভাই বোনেদের আমার শুভেচ্ছা। এই রাজ্য সুমহান সংস্কৃতির জন্য পরিচিত। নাগাল্যান্ডের জনগণ দয়ালু ও সাহসী। আগামী বছরগুলিতে নাগাল্যান্ড প্রগতির নতুন উচ্চতায় পৌঁছাক, এই কামনা করি। “
ইয়েমেন থেকে ভারতীয় নাগরিকদের উদ্ধারে সহায়তার জন্য অসামরিক ও প্রতিরক্ষা আধিকারিক এবং অন্যান্য সংগঠনের প্রচেষ্টাকে অভিবাদন জানালেন প্রধানমন্ত্রী

নয়াদিল্লি, ৬ এপ্রিল, ২০১৫ প্রধানমন্ত্রী শ্রী নরেন্দ্র মোদী ইয়েমেন থেকে ভারতীয় নাগরিকদের উদ্ধারকার্যে সহায়তায় অসামরিক ও প্রতিরক্ষা আধিকারিক এবং অন্যান্য সংগঠনের প্রচেষ্টাকে অভিবাদন জানিয়েছেন। প্রধানমন্ত্রী বলেছেন, “ইয়েমেন থেকে আমাদের নাগরিকদের উদ্ধারকার্যে সহায়তার জন্য অসামরিক ও প্রতিরক্ষা আধিকারিক ও অন্যান্য সংগঠনের প্রচেষ্টাকে অভিনন্দন জানাই। আপনাদের প্রচেষ্টা চালিয়ে যান ! পররাষ্ট্র বিষয়ক মন্ত্রক, নৌ, সেনাবাহিনী, এয়ার ইন্ডিয়া, জাহাজ, রেল ও রাজ্য সরকারগুলির মধ্যে নিরবচ্ছিন্ন সহযোগিতা উদ্ধারকাজে ব্যাপক সহায়তা করেছে। সহকর্মী শ্রীমতী সুষমা স্বরাজ ও জেনারেল ভি কে সিং (যিনি বিগত কয়েকদিন ধরেই সেখানে রয়েছেন) দৃষ্টান্তমূলকভাবে উদ্ধারকার্যে সমন্বয়সাধন করেছেন। আমি আনন্দিত যে, ভারত ইয়েমেন থেকে বহু অ-ভারতীয়কেও উদ্ধার করেছে। ইয়েমেনে আমাদের উদ্ধারের প্রচেষ্টা আমাদের নাগরিকদেরকে সেবা করার ইচ্ছা ও দুর্দশাগ্রস্ত অন্যান্যদের সাহায্য করতে আমাদের প্রস্তুতিকেই প্রতিফলিত করে। এটাই ভারতের বৈশিষ্ট্য।”
‘কেরালা পিরাভি’ দিবস উপলক্ষে রাজ্যবাসীকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী ‘কেরালা পিরাভি’ দিবস উপলক্ষে রাজ্যবাসীকে শুভেচ্ছা জানিয়েছেন। এক শুভেচ্ছা বার্তায় প্রধানমন্ত্রী বলেছেন, “দেশের অগ্রগতিতে বিপুল অবদান যোগানো নৈস্বর্গিক এই রাজ্যটির জনগণকে ‘কেরালা পিরাভি’র অনেক অনেক শুভেচ্ছা।”
ওনাম উপলক্ষ্যে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী পবিত্র ওনাম উৎসবে জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, ”ওনামের শুভেচ্ছা জানাই। এই অনন্য উৎসবে সম্প্রীতি উদযাপিত হয়। আমাদের কঠোর পরিশ্রমী কৃষকদের প্রতি কৃতজ্ঞতা প্রকাশের এই উৎসবে সকলে আনন্দে থাকুন, সুস্থ থাকুন।“
মার্কিন প্রেসিডেন্ট ও ফার্স্ট লেডির সরকারি ভারত সফর

প্রধানমন্ত্রী শ্রী নরেন্দ্র মোদীর আমন্ত্রণে মার্কিন যুক্তরাষ্ট্রের প্রেসিডেন্ট মিঃ ডোনাল্ড জে ট্রাম্প এবং সে দেশের ফার্স্ট লেডি মেলিনিয়া ট্রাম্প আগামী ২৪-২৫ ফেব্রুয়ারি সরকারি সফরে ভারতে আসছেন। মার্কিন রাষ্ট্রপতি ট্রাম্পের এটাই প্রথম ভারত সফর হতে চলেছে। সফরকালে সস্ত্রীক রাষ্ট্রপতি ট্রাম্প নতুন দিল্লি ও আমেদাবাদে একাধিক সরকারি কর্মসূচিতে অংশ নেবেন এবং সমাজের বিভিন্ন শ্রেণীর মানুষের সঙ্গে মতবিনিময় করবেন। ভারত ও মার্কিন যুক্তরাষ্ট্রের মধ্যে বিশ্ব কৌশলগত অংশীদারিত্ব আস্থা, অভিন্ন মূল্যবোধ, পারস্পরিক শ্রদ্ধা ও বোঝাপড়ার ওপর ভিত্তি করে গড়ে উঠেছে। দুই দেশের মানুষের মধ্যে উষ্ণ ও বন্ধুত্বপূর্ণ সম্পর্ক এই ভিত্তিকে প্রেসিডেন্ট আরও মজবুত করেছে। প্রধানমন্ত্রী মোদী ও ট্রাম্পের নেতৃত্বে দুই দেশের সম্পর্ক বাণিজ্য, প্রতিরক্ষা, সন্ত্রাস দমন, শক্তি, আঞ্চলিক ও আন্তর্জাতিক বিভিন্ন বিষয়ে সমন্বয় তথা মানুষের সঙ্গে মানুষের যোগাযোগের ক্ষেত্রে আরও নিবিড় হয়েছে। এই সফর দুই নেতাকে দ্বিপাক্ষিক সম্পর্কে অগ্রগতি এবং কৌশলগত অংশীদারিত্ব আরও সুদৃঢ় করার মতো বিষয়ে বর্তমান অগ্রগতি পর্যালোচনার সুযোগ করে দেবে। /…
প্রাক্তন প্রধানমন্ত্রী অটল বিহারী বাজপেয়ীর স্মরণে প্রধানমন্ত্রী

প্রাক্তন প্রধানমন্ত্রী অটল বিহারী বাজপেয়ীর স্মরণে একটি প্রার্থনা সভায় তাঁর প্রতিশ্রদ্ধা জানালেন প্রধানমন্ত্রী শ্রী নরেন্দ্র মোদী। ঐ স্মরণ সভায় তিনি বলেন, জীবন আমাদের হাতে না থাকলেও আমরা কিন্তু আমাদের জীবন কিরকম হবে তা অনুধাবন করতে পারি। প্রধানমন্ত্রীর অভিমত, অটলজী তাঁর জীবন দিয়ে দেখিয়ে গিয়েছেন জীবন কিরকম হওয়া উচিৎ এবং জীবনের লক্ষ্য কি হওয়া উচিৎ। তিনি বলেন, সাধারণ মানুষের জন্য প্রত্যেকটি মূহুর্ত অতিবাহিত করেছিলেন অটলজী। যৌবন থেকে যতদিন তাঁর দেহে সামর্থ্য ছিল, ততদিনই তিনি দেশের জন্য বেঁচেছিলেন। শ্রী মোদী আরও বলেন, দেশবাসীর জন্যই অটলজী বেঁচেছিলেন। বেঁচেছিলেন তাঁর নীতিবোধের সমর্থনে এবং সাধারণ মানুষের আশা-আকাঙ্খা পূরণ করার জন্য। প্রধানমন্ত্রী উল্লেখ করেন বাজপেয়ীজী এমন একটা সময় তাঁর রাজনৈতিক জীবনের অধিকাংশ সময় কাটিয়েছিলেন যখন কার্যত প্রবল রাজনৈতিক ভাবাদর্শের কোনও বিকল্প ছিল না। তিনি আরও বলেন, একাকীকত্বর মুখেও তিনি তাঁর আদর্শে ছিলেন স্থিতধী। তিনি বহু দিন বিরোধী দলের নেতা হিসাবেও ছিলেন। তবুও তাঁর আদর্শ কেউ ছুঁতে পারিননি। শ্রী মোদীর অভিমত, বাজপেয়ীজী সংসদীয় রীতিকে সম্মান করতেন এবং যখন তিনি সুযোগ পেলেন তখন তিনি তাঁর দর্শন রূপায়ণ করেন মানুষের হিতার্থে। প্রধানমন্ত্রী বলেন, প্রত্যেক মুহূর্তেই তাঁর মধ্যে অটলত্ব অনুধাবন করা যেত। ১৯৯৮ সালের ১১ মে অটলজী বিশ্বকে অবাক করে দিয়ে পারমাণবিক পরীক্ষা করালেন। অটলজী এই সফল পরীক্ষণের কৃতিত্ব দিলেন দেশের বৈজ্ঞানিকদের। এর প্রেক্ষিতে বিশ্ব জুড়ে তীব্র প্রতিক্রিয়া হলেও অটলজী কোনও রকম চাপের মুখে নতি স্বীকার করেননি, বরং বিশ্বকে দেখিয়েছেন ভারত ‘অটল’। প্রধানমন্ত্রী বলেন, বাজপেয়ীজীর নেতৃত্বে কোনও তিক্ততা ছাড়াই তিনটি নতুন রাজ্যের সূচনা হয়। কি করে সবাইকে সিদ্ধান্ত গ্রহণ প্রক্রিয়ায় শরিক করা যায় বাজপেয়ীজী তা দেখিয়েছিলেন বলে প্রধানমন্ত্রী উল্লেখ করেন। শ্রী মোদী সেই ঘটনাটির কথাও স্মরণ করেন, যখন কেন্দ্রে সরকার গঠনের ১৩ দিনের মাথায় সমর্থনের অভাবে ভেঙে যায়। প্রধানমন্ত্রীর ভাষায়, অটলজী তখনও আশা ছাড়েননি, বরং মানুষের সেবায় নিজেকে সমর্পণ করেছিলেন। জোট রাজনীতি যখন এল তখন অটলজী পথ দেখিয়েছিলেন। শ্রী মোদী বলেন, কাশ্মীর প্রসঙ্গে বিশ্বব্যাপী ব্যাখ্যার পরিবর্তন ঘটিয়েছিলেন অটলজী। অটলজী সন্ত্রাসবাদ বিষয়টিকে জোরালো ভাষায় তুলে ধরেছিলেন এবং বিষয়টিকে রাজনৈতিক ভাবনাচিন্তার কেন্দ্রস্থলে এনে দিয়েছিলেন। পরিশেষে, প্রধানমন্ত্রীর অভিমত, অটলজী অনুপ্রেরণার উৎস হিসাবে সকলের হৃদয়ে বিরাজ করছেন। প্রায় এক দশকের বেশি তিনি রাজনীতির বাইরে ছিলেন তবুও তাঁর মৃত্যুতে এতটাই আবেগ প্রত্যক্ষ করা গিয়েছে। এটি তাঁর মহত্বকেই তুলে ধরে। তিনি এ প্রসঙ্গে ভারতীয় কুস্তিগীর বজরং পুনিয়ার ভুয়সী প্রশংসা করে বলেন, অটলজীর সঙ্গে সাক্ষাৎ না হওয়া সত্ত্বেও এশিয়ান গেম্‌স-এ প্রাপ্ত সোনার পদকটি শ্রী পুনিয়া অটলজীকে উৎসর্গ করেছেন।
বুদ্ধদেব দাশগুপ্তের প্রয়াণে প্রধানমন্ত্রীর শোকপ্রকাশ

প্রধানমন্ত্রী শ্রী নরেন্দ্র মোদী চলচ্চিত্র পরিচালক, চিন্তাবিদ এবং কবি বুদ্ধদেব দাশগুপ্তের প্রয়াণে গভীর শোকপ্রকাশ করেছেন। এক ট্যুইট বার্তায় প্রধানমন্ত্রী বলেছেন : “বুদ্ধদেব দাশগুপ্তের মৃত্যু বেদনাদায়ক। তাঁর বিবিধ কর্মকাণ্ড সমাজের প্রতিটি স্তর স্পর্শ করে গেছে। তিনি খ্যাতনামা চিন্তাবিদ এবং কবিও ছিলেন। এই শোকের সময়ে তাঁর পরিবার এবং অনুরাগীদের প্রতি আমার সমবেদনা জানাচ্ছি। ওম শান্তি।”
ভাইব্র্যান্ট গুজরাট সম্মেলনে যোগ দিতে ভারত সফরে মাল্টার প্রধানমন্ত্রী

ভাইব্র্যান্ট গুজরাট সম্মেলনে যোগ দিতে মাল্টার প্রধানমন্ত্রী ডঃ যোশেফ মাসকাট ১৭ থেকে ১৯শে জানুয়ারি ভারত সফর করছেন। তাঁর সঙ্গে রয়েছেন সে দেশের অর্থনীতি, বিনিয়োগ, ক্ষুদ্র বাণিজ্য দপ্তরের মন্ত্রী ডঃ ক্রিশ্চিয়ান কার্ডোনা এবং তাঁর মন্ত্রকের পদস্থ আধিকারিক ও বৃহৎ বাণিজ্যিক প্রতিনিধিদল। তাঁদের স্বাগত জানান, গুজরাটের রাজ্যপাল শ্রী ও পি কোহলি। শীর্ষ সম্মেলনের ফাঁকে মাল্টার প্রধানমন্ত্রী ডঃ মাসকাট প্রধানমন্ত্রী শ্রী মোদীর সঙ্গে বৈঠক করেন। তিনি গত সেপ্টেম্বরে ভারতের উপ-রাষ্ট্রপতির মাল্টা সফরের উল্লেখ করেন। দু’দেশের ক্রমবর্ধমান বাণিজ্যিক সম্পর্ক এবং একে অপরের দেশে যাতায়াত বৃদ্ধিরও তিনি প্রশংসা করেন। দুই প্রধানমন্ত্রী দ্বিপাক্ষিক বাণিজ্য ও অন্যান্য বাণিজ্যিক সম্পর্ক আরও বাড়িয়ে তোলার বিষয়েও আলোচনা করেন। প্রধানমন্ত্রী মাসকাট মাল্টায় আফ্রিকা ও ইউরোপের বাজারের জন্য ভারতীয় ঔষধি এবং আইটি শিল্পকে স্বাগত জানান। উন্নত প্রযুক্তি এবং কৃত্রিম মেধার বিকাশেও ভারতের সহযোগিতা চান তিনি। ব্লক চেন টেকনলজি এবং সিস্টেম মনিটরের জন্য ভারতীয় আইটি সংস্থাগুলির ভূমিকারও তিনি উল্লেখ করেন। প্রধানমন্ত্রী মোদী শিক্ষাক্ষেত্রে মাল্টার সহযোগিতার সম্ভাবনাগুলি তুলে ধরেন। গুজরাটের ফরেন্সিক বিশ্ববিদ্যালয়ে মাল্টার প্রশিক্ষক নিযুক্তির সম্ভাবনার কথা তিনি বলেন। আন্তর্জাতিক সৌর ক্ষেত্রে দু’দেশের পূর্ণ সহযোগিতার উল্লেখ করেন দুই প্রধানমন্ত্রী। /…
ল্যান্স নায়েক হনুমানথাপ্পা প্রয়াত : প্রধানমন্ত্রীর শোক

ল্যান্স নায়েক হনুমানথাপ্পার প্রয়াণে গভীর শোক প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “তাঁর এই চলে যাওয়া আমাদের কাছে বিপর্যয়ের মতো, আমরা শোকাহত। ল্যান্স নায়েক হনুমানথাপ্পা, আপনি একজন সৈনিক, যাঁর কোনও মৃত্যু নেই। আপনার মতো শহীদরাই ভারত’কে রক্ষা করেছেন, এজন্য আমরা গর্বিত”।
পারদসংক্রান্ত মিনামাতা কনভেনশন অনুমোদনের প্রস্তাবে কেন্দ্রীয় মন্ত্রিসভার সায়

প্রধানমন্ত্রীশ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ পারদ সংক্রান্তমিনামাতা কনভেশনের অনুমোদনের প্রস্তাব এবং অনুমোদনের ব্যবস্হা জমা দেওয়ার মাধ্যমেভারতকে এই কনভেনশনের একটি পক্ষ করে তোলার প্রস্তবে মঞ্জুরী দেওয়া হয়েছে। এইমঞ্জুরীর ফলে পারদ ভিত্তিক উৎপাদন এবং পারদের যৌগ সংশ্লিষ্ট প্রক্রিয়াগুলিতেনিরবচ্ছিন্ন ব্যবহারের সুযোগ ২০২৫ সাল পর্যন্ত পাওয়া যাবে। পারদএবং পারদের যৌগ থেকে যেসব ক্ষতিকারক নির্গমণ হয়ে থাকে তা থেকে মানবদেহ ও পরিবেশকেরক্ষা করার উদ্দেশ্য নিয়ে যে সুস্হায়ী উন্নয়নের কথা ওঠে, সেই নিরিখে পারদসংক্রান্ত্র মিনামাতা কনভেশনটি রূপায়িত হবে। এইকনভেনশ পারদের ক্ষতিকারক প্রভাব থেকে সবথেকে বিপন্নদের রক্ষা করে এবং সেইসঙ্গেইউন্নয়নশীল দেশের উন্নয়মূলক পরিসরগুলিকেও সুরক্ষা দেয়। তাই এর ফলে দরিদ্র এবংবিপন্ন জনগোষ্ঠীগুলির স্বার্থ সুরক্ষিত হবে। পারদ সংক্রান্ত্র মিনামাতা কনভেশনএছাড়াও বিভিন্ন উৎপাদন ও প্রস্তুত প্রক্রিয়ায় পারদমুক্ত বিকল্প এবং পারদ-রহিতপ্রযুক্তি ব্যবহারের জন্য নানা সংস্হাকে আবেদন জানাবে। এরফলে গবেষণা ও বিকাশেরক্ষেত্র প্রসারিত হবে এবং উদ্ভাবনের উন্নতি ঘটবে। /